Page:Watty & Meg, or, The wife reformed (2).pdf/4

 Some war roaring, ithers sleepet,
 * Ithers quietly chewt their cude,

Joke was selling Pate some tallow,
 * A’ the rest a racket hel’,

A’ bat Watty, wha, poor fellow,
 * Sat and smoket by himsel’,

Mungo hil’t him up a tooth-fu’,
 * Drank his health and Mag’s in ane,

Watty puffin out a mouthfu’,
 * Pledg’t him wi’ a dreary grane,

What's the matter, Watty, wi’ you?
 * Trouth your chafts are fa’ing in

Something’s wrang---I’m vext to see you---
 * Gude sake! but ye’re desp’rate thin!

Aye, quo’ Watty, things are alter’t,
 * But it’s past redemption now,

L---d, I wish I had been halter'd
 * When I marry’d Maggy How.

I’ve been poor, and vext, and raggy,
 * Try’t wi’ troubles no that sma’,

Then I bore---but marrying Maggy
 * Laid the cap-stase o’ them a’,

Night and day she’s ever yelpin’,
 * Wi’ the weans she ne‘er can gree;